มีอาการเจ็บบริเวณง้ามก้นเลยเหนือร่องก้นค่ะ (จริงๆคิดว่าตรงง่ามขาด้วยซ้ำ😅) มีอาการตั้งแต่เมื่อวาน พอกดจะเจ็บเหมือนช้ำ+ ตรงที่กดจะแข็งกว่าส่วนอื่นนิดนึง ไม่มีหัวหรืออะไรนูนออกมาเลยค่ะ ถ่ายปกติ ไม่มีอาการเจ็บบริเวณนั้นเวลาถ่ายยกเว้นแต่จะไปกด แบบนี้ใช่ฝีหรือเปล่าคะ
สวัสดีค่ะ อาการเจ็บบริเวณง่ามก้น กดเจ็บ แต่คลำไม่ได้ก้อนชัดเจนอะไรนั้น อาจจะเกิดจากกล้ามเนื้อหรือเส้นเอ็นอักเสบที่บริเวณดังกล่าว หรือมีรอยฟกช้ำจากการกระแทกหรือได้รับอุบัติเหตุมาก่อนหน้านั้น หรือถ้าเป็นโรคผิวหนังเช่นรูขุมขนอักเสบ หรือฝีหนอง มักมีรอยแดงหรือตุ่มนูนให้เห็นภายนอกค่ะเบื้องต้นสังเกตอาการค่ะ ถ้าเริ่มมีก้อนคลำได้ชัดเจน ปวด บวม แดงบริเวณดังกล่าว หรือมีรอยฟกช้ำให้เห็นและขยายขนาดใหญ่ขึ้น ควรรีบไปพบแพทย์ไม่ควรไปคลำบริเวณดังกล่าวบ่อยๆ ถ้าเจ็บมาก รับประทานยาแก้ปวดเพื่อบรรเทาอาการได้ พักการใช้งานหรือยกของหนักๆไปก่อน